**ТЕХНИЧЕСКО ЗАДАНИЕ**

За изпълнение на Поддейност 1.1. „**Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение**“ по Проект BG05M2OP001-2.014-0001 ,,Подкрепа за дуалната система на обучение“, финансиран от Оперативна програма „Наука и образование за интелигентен растеж“ 2014-2020 г., съфинансиран от Европейския съюз чрез Европейските структурни и инвестиционни фондове.

1. **Предмет на възлагане:**

Обучения за повишаване на квалификацията и компетентностите на учителите и на преподавателите по професионална подготовка, включително теоретично и практическо обучение

- Във връзка с динамичното развитие на техниката и технологиите, за осигуряване на качествено професионално образование и обучение се предвиждат обучения на учителите по професионална подготовка свързано с придобиване на знания по нова техника и технологии по съответните професионални направления за училището с цел адаптиране на обучението в училище към нуждите на индустрията от квалифицирани кадри по професии, ключови за икономиката на страната. Обученията да включват теоретично обучение по новостите в производството и практическо обучение в предприятията-партньори с цел прилагането на теоретичните знания на работните места при конкретен работодател, свързани с използваната техника и технологии.

- С оглед засилване на връзката между училището и работодателя в дуалната система на обучение и новата роля на учителите в този процес, се предвижда и обучение на учители-методици, които осъществяват връзката между работодателя, наставника и обучаващата институция, като подпомагат и методическата работа на учителите по професионална подготовка и наставниците. За учителите-методици се предвижда обучение по необходимите за учителите по професионална подготовка компетентности, както и по специфични проблеми на педагогическата, дидактическата и методическата работа с учители и наставници.

В резултат на обучението всеки учител трябва да придобие компетентност да включва в обучението по своя учебен предмет дейности с учениците, които да развиват техните професионални компетентности в контекста на изучаваното учебно съдържание по съответния учебен предмет.

След приключване на обучението се издава удостоверение за проведено обучение на учителя/учителя методик за повишаване на квалификацията и компетентностите (по образец).

1. **Допустима целева група при изпълнение на Поддейност 1.1.:**

.

Педагогически специалисти от съответната институция от системата на ПОО, участваща в проекта – учители по професионална подготовка и учители – методици.

Обученията трябва да се организират в групи до 8 човека, съобразени със спецификата на обучението.

**III. Начин на формиране на стойността на обученията:**

Стойността на обучението и на съпътстващата го логистика се определя от офертата на ИЗПЪЛНИТЕЛЯ, като при преценката дали да приемат предложените цени на обучението се съобразяват следните обстоятелства:

Проект BG05M2OP001-2.014-0001 ,,Подкрепа за дуалната система на обучение“финансира разходите въз основа на общия брой обучени лица по единичния разход, определен за един обучаем.

Единичният разход се определя , както следва:

* при обучение без нощувка на обучаемите, единичен разход за 1 обучаем – до 154 лв. включващ: обучителни материали, възнаграждение на лектора за 24 академични часа; дневни, пътни и квартирни на лектора; дневни\* и пътни\*\* (с градски транспорт) на обучаем
* при обучение с нощувки, единичен разход за 1 обучаем – до 360 лв. включващ: обучителни материали, възнаграждение на лектора за 24 академични часа; дневни, пътни и квартирни на лектора; дневни\*\*\*, пътни\*\*\*\* и квартирни на обучаем.

\* под дневни на обучаемия следва да се разбира разходът за организирането на два обяда и на четири кафе-паузи, осигурени с минерална вода, кафе, чай, безалкохолни напитки, дребни сладки и соленки, както и едно зареждане на залата с минерална вода в началото на всеки от дните на обучението.

\*\* под пътни на обучаемия следва да се разбира разходът, който **ИЗПЪЛНИТЕЛЯТ** се задължава да изплати на всяко обучаемо лице, което пътува в рамките на населеното място, където се провежда обучението.

\*\*\* под дневни на обучаемия следва да се разбира разходът за организирането на два обяда и две вечери и на четири кафе-паузи, осигурени с минерална вода, кафе, чай, безалкохолни напитки, дребни сладки и соленки, както и едно зареждане на залата с минерална вода в началото на всеки от дните на обучението.

**\*\*\*\*** под пътни на обучаемия следва да се разбира разходът, който **ИЗПЪЛНИТЕЛЯТ** се задължава да изплати на всяко обучаемо лице, което пътува от населено място, различно от населеното място, където се провежда обучението.

**IV. Форма на провеждане на обученията:**

Обучението ще бъде с продължителност от 24 академични часа (3 дни), от които поне 8 академични часа ще бъдат за практическо обучение в партниращите предприятия. Обученията ще се проведат в групи до 8 учителя.

**V. Изисквания по отношение на изпълнението:**

1. **Начин на провеждане на обученията:**

1.1. Обученията се провеждат в групи с максимален брой до 8 човека, с цел постигане на максимална ефективност. Числеността на групите трябва да бъде съобразена с методиката за провеждане на обучението и разделянето по групи за практическо обучение. Формата на обучение, метода на провеждане на обучението и графикът, както и в последствие наложили се промени по тях, се утвърждава от ВЪЗЛОЖИТЕЛЯ. Работата в групи предполага представяне на добри педагогически практики, които да станат достъпни за всички участници. Програмата за обучение (темите) е определена от ВЪЗЛОЖИТЕЛЯ.

1.2. Налагащи се промени в числеността на обучаемите в група и разпределението им се извършват в координация с ВЪЗЛОЖИТЕЛЯ.

1.3. Когато за обучението е необходимо обучаемите да бъдат снабдени с обучителни материали, ИЗПЪЛНИТЕЛЯТ трябва да осигури комплект от тях на хартиен носител или достъп до тях в електронен вариант.

1.4. Според спецификата на обучението се осигурява необходимата за провеждането му логистика: осигуряване и настаняването в хотели на пълен пансион, осигуряването на зали с необходимото за провеждане на обучението оборудване, регистрацията на участниците; осигуряването на кафе-паузи, закуска, обяд и вечеря на обучаемите, както и организирането на транспорта/осребряване на транспортните разходи до мястото на обучението. Решение на ВЪЗЛОЖИТЕЛЯ е дали да възложи логистичните дейности на обучителната организация или директно на крайния изпълнител (транспортна фирма, хотел, доставчик на храна и др.).

1.5. Дейността ще се извършва текущо, според вида и продължителността на курса, по възможност в неучебни и/или в почивни дни.

1. **Задължения на доставчиците на услуги по обучения:**

2.1.Осигуряване на лектори/преподаватели;

2.2. Осигуряване на обучителни материали и/или достъп до тях в електронен вариант за всички участници, включени в обученията.

2.3. Изпълнение на всички дейности, посочени в поканата за подаване на оферта, изпратена от ВЪЗЛОЖИТЕЛЯ.

2.4. Осигуряване на доказателства за техническото изпълнение на дейността, съгласно изискванията на ВЪЗЛОЖИТЕЛЯ.

**VI. Срок за извършване на услугата:**

ИЗПЪЛНИТЕЛЯТ провежда обучението в посочен от ВЪЗЛОЖИТЕЛЯ период, който може да бъде променен по взаимно съгласие, когато се налага по обективни причини.

**VII. Логистична организация:**

1. Логистичната организация, свързана с провеждане на обученията, включва дейности по осигуряване и настаняване в хотели\*[[1]](#footnote-1); осигуряване на зали/помещения с необходимото за провеждане на обучението оборудване; регистрация на участниците; осигуряване на кафе-паузи, закуска, обяд и вечеря на обучаемите; осигуряване на организиран транспорт и/или покриване на пътните разходи на участниците, които не са от населеното място, където се провежда обучението.

Необходимите логистични дейности, които следва да бъдат осигурени при провеждането на изнесени обучения са, както следва:

|  |  |
| --- | --- |
| Осигуряване на съпътстващите обучението дейности  | * съответният брой обеди;
* съответният брой вечери;
* съответният брой нощувки със закуски (при обучение с нощувки);
* съответният брой кафе-паузи, в т.ч. минерална вода, кафе, чай, безалкохолни напитки, дребни сладки и соленки;
* съответният брой зареждане на залата с минерална вода;
* транспортни разходи.
 |
| Осигуряване на зала/помещение и оборудване | Обучението се провежда в зала/помещение със следните характеристики за нуждите на обучението: 1. Капацитет: надхвърлящ с не по-малко от 10% върху прогнозния брой участници. 2. Разпределение: според спецификата на обучението (например: театрално или П-образно подреждане с президиум).3. Наличие на изправна климатична инсталация или отопление.4. Оборудване (според спецификата на обучението), в т.ч.: - 1 бр. екран; - 1 бр. мултимедиен проектор;- 1 бр. лаптоп, свързан за работа с мултимедийния проектор;- озвучителна система - микрофони; - флип чарт с маркери – 1 бр.5. Осигурена техническа поддръжка на залата и оборудването.  |
| Осигуряване на обучителни материали | Папка / електронен носител с обучителни материали  |
| Осигуряване на снимков материал | От всяко проведено обучение |
| Осигуряване на онлайн обучение црез платформа  | Когато е приложимо |

***Забележка:*** *Трябва да бъдат осигурени съответният брой нощувки със закуски на блок маса, обяд на блок маса за два от дните на обучението, вечери на блок маса в дните, за които е предвидена нощувка, поне четири кафе-паузи за периода на обучението (минерална вода, кафе, чай, безалкохолни напитки, дребни сладки и соленки), както и поне едно зареждане на залата с минерална вода преди всеки от дните на обучението.*

2. Изисквания към осъществяването на логистичните дейности:

2.1. Настаняването на обучаемите се организира в туристически обекти по чл. 123, ал. 2 и ал. 3, т. 1, 2, 4 и 7 от Закона за туризма, с категория поне 3 (три) звезди, разположени на комуникативно място в населеното място, където се провежда обучението или настаняване при сходни условия, в случай че обучението е в собствена база на ИЗПЪЛНИТЕЛЯ.

2.2. В рамките на организацията на обученията се прави цялостно логистично и транспортно обслужване. Използваните хотели и зали следва да бъдат достъпни за хора с увреждания.

2.3. Настаняването на обучаемите в хотелите да бъде в единични или в двойни стаи.

**VIII. Документи за доказване на изпълнение на дейностите:**

Без значение дали ВЪЗЛОЖИТЕЛЯТ е решил да възложи логистичните дейности на обучителната организация или директно на крайния изпълнител (транспортна фирма, хотел, доставчик на храна и др.), в документацията на проекта трябва да се съдържат следните документи, доказващи изпълнението на дейностите и обосноваващи извършените разходи:

1. Учебна програма и график на обученията – представя се от ИЗПЪЛНИТЕЛЯ на обучението.

2. Списък на участниците за всеки присъствен ден на обучението, който съдържа № на договора за обучение, име на Бенефициента, име на проекта, № и наименование на дейността, място и дата на провеждане, трите имена на участниците, е-mail, телефон и подписи на участниците – представя се от ИЗПЪЛНИТЕЛЯ на обучението.

3. Презентации, материали, лекции, доклади и други подобни – представят се от ИЗПЪЛНИТЕЛЯ на обучението.

4. Удостоверения на педагогическите специалисти, завършили успешно обучение – копия от издадените по образец, създаден от Възложителя, удостоверения за проведено обучение на учителя/учителя методик за повишаване на квалификацията и компетентностите се представят от ИЗПЪЛНИТЕЛЯ на обучението.

5. Снимков материал от проведеното обучение – представя се от ИЗПЪЛНИТЕЛЯ на обучението.

6. Разходооправдателни документи за извършените разходи за транспорт или за възстановени пътните разноски – събирането им и представянето на ВЪЗЛОЖИТЕЛЯ е ангажимент на лицето или организацията, на което е възложена дейността.

7. Фактури от изпълнителя на договора за обучение – представя се от ИЗПЪЛНИТЕЛЯ на обучението.

8. Фактури от изпълнителите на дейности по логистика, в случай че ВЪЗЛОЖИТЕЛЯТ е възложил дейността директно на тях (транспортни фирми, хотели, доставчици на храна, собственици на зали и др.) – представят се от изпълнителите.

9. Платежни нареждания и банкови извлечения, от които е видно извършеното плащане – създават се от ВЪЗЛОЖИТЕЛЯ.

10. Документ от хотел за реализираните нощувки – представят се от ИЗПЪЛНИТЕЛЯ на дейността.

1. *\* В настоящото задание думата „хотели” се използва в придобилият гражданственост смисъл на събирателна дума за назоваване местата за нощувка. В тази група попадат както хотелите, така и останалите средства за подслон и места за настаняване по смисъла на Закона за туризма, в които участникът е предложил да бъдат настанявани участниците в обучението, както и собствените бази на изпълнителя, които могат да бъдат използвани за организиране на нощувките.*  [↑](#footnote-ref-1)